সঞ্জয়কে দিতে হবে সর্বোচ্চ শাস্তি! হাইকোর্টে দ্বারস্থ সিবিআই, কবে শুনানি?

কলকাতা: আরজি কর কাণ্ডে শিয়ালদহ আদালতের তরফ থেকে গত শনিবার একমাত্র দোষী সাব্যস্ত করা হয় সিভিক ভলান্টিয়ার ধৃত সঞ্জয় রায়কে। আর তারপরেই এই সপ্তাহের সোমবার শিয়ালদহ আদালতের তরফ থেকে তাকে দেওয়া হয় সর্বোচ্চ সাজা আমৃত্যু কারাবাস। তবে কেন্দ্রীয় তদন্তকারী সংস্থা সিবিআই সহ নির্যাতিতার বাবা মা, এমনকি রাজ্যের মুখ্যমন্ত্রী মমতা বন্দ্যোপাধ্যায়ও সঞ্জয়ের ফাঁসির দাবি করেছিলেন। এমনকি সেদিন কেন্দ্রীয় তদন্তকারী সংস্থা সিবিআইয়ের তরফ থেকে আদালতে আরজিকরের ঘটনাকে ‘ বিরলের চেয়ে বিরলতম ‘ বলে মন্তব্য করা হয়। কিন্তু শিয়ালদহ আদালতের বিচারপতি অনির্বাণ দাস তিনি মন্তব্য করেন ‘ এরচেয়েও বিরলতম ঘটনার সাক্ষী থেকেছে দেশ ‘।

আর এবার গত দুদিন আগেই জানা যায় কেন্দ্রীয় তদন্তকারী সংস্থা সিবিআই, সঞ্জয় রায়ের ফাঁসির দাবি নিয়ে কলকাতা হাইকোর্টে দ্বারস্থ হবে। আজ অর্থাৎ শুক্রবার কলকাতা হাইকোর্টে এই সংক্রান্ত মামলা দায়ের করল সিবিআই। হাইকোর্টের তরফ থেকে জানিয়ে দেওয়া হল, এই মামলার শুনানি হবে আগামী সোমবার। সিবিআইয়ের দায়ের করা এই মামলায় দৃষ্টি আকর্ষণ করা হয় বিচারপতি দেবাংশু বসাকের।

আরও পড়ুন: দাম্পত্যের ইতি! বিচ্ছেদের পথে ভারতের প্রাক্তন ক্রিকেটার বীরেন্দ্র সেহবাগ

উল্লেখ্য, ১৮ জানুয়ারি আরজি কর কান্ডে ধৃত সঞ্জয় রায়কে কেন আমৃত্যু কারাবাস দেওয়া হয়েছে সেই ব্যাখাও আদালতের তরফ থেকে ১৭২ পৃষ্ঠার চার্জশিটে দেওয়া হয়েছে। কিন্তু সিবিআইয়ের স্পষ্ট দাবি এই ঘটনা নৃশংস। কেন তাকে ফাঁসি দেওয়া হবেনা? তবে শুধুমাত্র সিবিআই সঞ্জয়ের ফাঁসির দাবি চেয়ে হাইকোর্টে দ্বারস্থ হয়েছে তা কিন্তু নয়, রাজ্যও সঞ্জয়ের ফাঁসির দাবি চেয়ে হাইকোর্টে দ্বারস্থ হয়।

দেখুন অন্য খবর